സ്കൂള് കെട്ടിടങ്ങളുടെ നിര്മാണ പുരോഗതി വിലയിരുത്തി അമ്ബലപ്പുഴ: പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി മണ്ഡലത്തിലെ സ്കൂള് കെട്ടിടങ്ങളുടെ നിര്മാണപുരോഗതി വിലയിരുത്തി എച്ച്. സലാം എംഎല്എ. മാസങ്ങള്ക്കു മുമ്ബ് നിര്മാണമാരംഭിച്ചെങ്കിലും പണി മുടങ്ങുകയോ, ഇഴഞ്ഞു നീങ്ങുകയോ ചെയ്യുന്നവ വേഗത്തില് പൂര്ത്തിയാക്കണമെന്നും, അകാരണമായി നിര്മാണ പ്രവര്ത്തനങ്ങളില് വീഴ്ച വരുത്താന് അനുവദിക്കില്ലെന്നും എംഎല്എ പറഞ്ഞു. സര്ക്കാരിന്റെ നൂറുദിന കര്മപരിപാടികളുടെ ഭാഗമായി സെപ്റ്റംബര് 14 ന് പൂര്ത്തിയാക്കിയവയുടെ ഉദ്ഘാടനവും മറ്റുള്ളവയുടെ നിര്മാണ പ്രവര്ത്തനങ്ങളുടെ ഉദ്ഘാടനവും നടത്തണമെന്ന് എംഎല്എ നിര്ദേശിച്ചു. അമ്ബലപ്പുഴ ബ്ലോക്ക് പഞ്ചായത്ത് ഹാളില് ചേര്ന്ന അവലോകന യോഗത്തില് നഗരസഭാ ചെയര്പേഴ്സണ് സൗമ്യ രാജ്, പൊതുവിദ്യാഭ്യാസ സംരക്ഷണ യജ്ഞം ജില്ലാ കോഓര്ഡിനേറ്റര് പ്രസന്നന്, ബ്ലോക്ക് പഞ്ചായത്ത് പ്രസിഡന്റ് അഡ്വ. ഷീബാ രാകേഷ്, ജില്ലാ പഞ്ചായത്തംഗം പി. അഞ്ജു, പഞ്ചായത്ത് പ്രസിഡന്റുമാരായ സജിത സതീശന്, എസ്. ഹാരിസ്, കെ. കവിത, എ.എസ്. സുദര്ശനന്, ബിഡിഒ എം. മഞ്ജു, സ്കൂള് പ്രധാന അധ്യാപകര്, എസ്എംസി ഭാരവാഹികള്, ഇന്കല്, കില, എല്എസ്ജിഡി ഭാരവാഹികള്, കരാറുകാര് എന്നിവര് പങ്കെടുത്തു.